Legal Document

Category: 46

Text:
78α. ΑΠΟΦΑΣΗ ΠΡΟΕΔΡΟΥ ΤΗΣ ΒΟΥΛΗΣ Αριθ. 362 της 23/30 Ιαν. 1998  (ΦΕΚ Β΄ 56) Ατέλεια τηλεφωνικής επικοινωνίας των Βουλευτών. 1.Τις διατάξεις του Κανονισμού της Βουλής. 2.Τα άρθρα 2 και 9 του Ζ΄ Ψηφίσματος της Ε΄ Αναθεωρητικής Βουλής (ΦΕΚ 23Α/18.2.1975). 3.Τις από 14.5.1991 (ΦΕΚ 82/Α/30.5.1991) και 25.11.1993 (ΦΕΚ 202/Α/3.12.1993) αποφάσεις  της Ολομέλειας της Βουλής. 4.Τις υπ’ αριθμ. 7124/3.12.1993 (ΦΕΚ 901/Β/13.12.1993) και 505/395/28.1.1994 (ΦΕΚ 63/Β/1.2.1994) αποφάσεις μας καθώς και τις μνημονευόμενες στο προοίμιο αυτών προγενέστερες αποφάσεις του Προέδρου της Βουλής. 5.Το από 18.12.1997 υπόμνημα τριάντα τριών (33) Βουλευτών προς τον Πρόεδρο της Βουλής αποφασίζουμε: 1.Χωρίς να μεταβάλλεται ο αριθμός των δικαιουμένων τιμολογιακών μονάδων όπως έχει προσδιοριστεί με τις από 14.5.1991 και 25.11.1993 αποφάσεις της Ολομέλειας της Βουλής, η ατέλεια της τηλεφωνικής επικοινωνίας των Βουλευτών θα μπορεί να πραγματοποιείται από επτά (7) το πολύ τηλεφωνικές συνδέσεις για Βουλευτές Επικρατείας και των περιφερειών Α΄, Β΄ Αθηνών και Β΄ Πειραιώς και οκτώ (8) για Βουλευτές των λοιπών εκλογικών περιφερειών. Από αυτές, η μία τουλάχιστον θα βρίσκεται στην περιοχή της τέως διοικήσεως πρωτευούσης και οι υπόλοιπες σε περιοχή που θα δηλώνει ο Βουλευτής κατ’ ελεύθερη επιλογή του. Επίσης μέχρι τρεις εκ των δικαιουμένων τηλεφωνικών συνδέσεων θα μπορεί να είναι FAX ΄κατά την επιλογή του Βουλευτή. 2.Η έναρξη της ισχύος της τηλεφωνικής ατέλειας για τις επτά ή οκτώ συνδέσεις θα αρχίζει για κάθε Βουλευτή το αργότερο μέσα σε δέκα ημέρες από τότε που ο Βουλευτής θα γνωστοποιεί εγγράφως στον Ο.Τ.Ε. την επιλογή του να ισχύει η βουλευτική τηλεφωνική ατέλεια για επτά ή οκτώ κατονομαζόμενες τηλεφωνικές συνδέσεις, ανεξάρτητα αν ανήκουν στο όνομά του. Κατά τα λοιπά ισχύουν τα οριζόμενα στις προγενέστερες αποφάσεις μας. Η ισχύς της παρούσης αρχίζει από τη δημοσίευσή της στην Εφημερίδα της Κυβερνήσεως Σελ.  192,852 Τεύχος 1321 Σελ. 24